**LUMEA DUPĂ AL DOILEA RĂZBOI MONDIAL**

(Notați ideile cu liniuțe în caiete, apoi realizați și tabelul)

Analizând lumea după încheierea războiului, putem să observăm următoarele aspecte:

* Numeroase orașe distruse(implicit clădiri, drumuri, terenuri agricole);
* Un număr mare de persoane decedate(circa 60 milioane) atât din rândul soldaților, cât și din rândul civililor;
* Număr mare de persoane refugiate sau prizonieri care trebuiau eliberați și repatriați(duși în țara lor de origine);
* Economia lumii era afectată, însă statele au reacționat în moduri diferite;
* Statele din lume s-au împărțit în două mari tabere: una comunistă dominată de Rusia și una democratică dominată de SUA
* Statele din estul Europei(Bulgaria, România, Ungaria, Iugoslavia) au rămas sub dominația comunismului
* Statele din vestul Europei au intrat în sfera democrației ghidate de americani;
* Și economia era împărțită în același mod; statele comuniste refuzau orice ajutor din exterior și au creat în 1949 Consiliul de Ajutor Economic Reciproc(CAER) care avea ca și scop ajutorul economic reciproc între statele comuniste; iar statele democratice au beneficiat de sprijinul americanilor având o economie liberă și prosperând.

**Să înțelegem mai bine!**

|  |  |
| --- | --- |
| **ECONOMIA LIBERĂ** | **ECONOMIA DIRIJATĂ** |
| -este specifică statelor democratice | -este specifică statelor comuniste |
| -deciziile economice sunt luate în mod liber de către persoane și firme | -deciziile economice sunt luate de către stat, fără consultarea persoanelor sau firmelor |
| -prețurile se formează în mod liber după cerere și ofertă | -prețurile sunt stabilite de stat |
| -statul intervine foarte puțin în economie | -statul controlează întreaga economie |
| -firmele pot deveni competitive, fiecare dorind să obțină profit | -nu există competiție între firme, căci statul deține puterea economică, profitul trebuie să fie al statului(în concluzie doar a unor persoane) |
| -apar tot timpul produse noi, se constată progres | -produsele sunt de o calitate slabă, în domeniul alimentar adesea numeroase produse lipsesc, accentul se punea pe industria grea(utilaje, armament,unelte vehicule) |